
ΚΟΡΜΠΙ    14 /11/2017
 Αρ. Πρωτ. :  6 /2017

ΘΕΜΑ : ΕΡΓΟ  ΔΙΕΥΘΕΤΗΣΗΣ ΡΕΜΑΤΟΣ ΚΟΡΜΠΙ ΚΑΙ ΜΟΝΟΔΡΟΜΗΣΗ ΤΩΝ ΟΔΩΝ   ΑΘ. ΔΙΑΚΟΥ ΚΑΙ ΤΡΙΠΤΟΛΕΜΟΥ
   ΣΧΕΤΙΚΟ : Το υπ’ αρ.04/27-04-17 έγγραφό μας  για την σχεδιαζόμενη  Κυκλοφ. Μελέτη

Κύριε Αντιδήμαρχε,
 Παραθέτουμε τα αιτήματα του Συλλόγου μας, έτσι όπως  αυτά συζητήθηκαν στην  πραγματοποιηθείσα συνάντηση  της Τετάρτης,  8 ης Νοεμβρίου 2017.
Τα αιτήματα αφορούν το έργο Διευθέτησης του Ρέματος Κόρμπι, και την Κυκλοφοριακή Μελέτη του Δήμου ΒΒΒ και συγκεκριμένα, στο τμήμα που αφορά την περιοχή του Κόρμπι, τα οποία και αξιολογήθηκαν εκ μέρους σας.
Εκ των στοιχείων της Μελέτης του ρέματος της Περιφέρειας και συγκεκριμένα από την τεχνική περιγραφή κατασκευής και στην σελίδα 5 (Ανάπλασης και  χρήσης  των παραρεμάτιων περιοχών), παρ.3 (Άλλα έργα)-συν. 1- , προβλέπονται και αναφέρονται επακριβώς τα εξής : 
Α)  Κατασκευή ασφαλτοστρωμένης οδού,  δύο λωρίδων κυκλοφορίας, συνολικού πλάτους 5,50 μέτρ., εκατέρωθεν της ανοικτής διατομής.
Β)   Κατασκευή πεζοδρομίων, πλάτους 1,10 μέτρ. (εκατέρωθεν).
Γ)   Κατασκευή στηθαίου από σκυρόδεμα, στο άκρο της στέψης των ανοικτών αγωγών (εκατέρωθεν).
Δ)   Επί των κλειστών τμημάτων, θα κατασκευασθεί οδός πλάτους  5,50 μέτρ., δύο λωρίδων κυκλοφορίας, με πεζοδρόμια εκατέρωθεν.
  Παράλληλα, από την αποτύπωση της ανοικτής ορθογωνικής διατομής τύπου Σ1 της ίδιας μελέτης –συν. 2-, επιβεβαιώνονται όλα τα ανωτέρω.
    Κατόπιν αυτών, προτείνουμε τα παρακάτω :
1 Με δεδομένο – σύμφωνα με την μελέτη – ότι το πλάτος των δρόμων εκατέρωθεν του ρέματος είναι 5,50μ –πλέον πεζοδρομίων- έχουμε την βεβαιότητα ότι το πλάτος αυτό είναι ικανό να υποδεχθεί την κυκλοφορία και και στροφή των λεωφορείων. Για τον λόγο αυτό επανερχόμαστε στην αρχική μας πρόταση για την μονοδρόμηση των οδών Αθ.Διάκου και Τριπτόλεμου καθ όλο το μήκος των, πάγιο αίτημα όλων των κατοίκων του ΚΟΡΜΠΙ αλλά και της ευρύτερης περιοχής.
2 Αιτήματα σε σχέση με την μελέτη διευθέτησης του ρέματος
Α)  Στην συμβολή των οδών Τριπτολέμου και Αιγαίου, εκεί όπου προβλέπεται από την μελέτη ‘’αγωγός ανοικτής διατομής’’, να αλλάξει σε ‘’αγωγό κλειστής διατομής’’, δηλ. δημιουργία περάσματος (γέφυρα πρόσβασης). Αυτό κρίθηκε αναγκαίο διότι, η οδός Τριπτολέμου είναι μια από τις κύριες συνδετήριες οδούς στην σύνδεση του Κόρμπι με τον αστικό ιστό της δημοτικής ενότητας Βάρης.
Β)  Να ζητηθεί από την μελετητική εταιρεία, κάτοψη σχεδίου, για όλη την διαδρομή του ρέματος, η οποία να δείχνει τις παραρεμάτιες διαμορφώσεις, και συγκεκριμένα τις παραρεμάτιους οδούς, εκατέρωθεν του ρέματος, τα πεζοδρόμια, και τους αγωγούς κλειστής διατομής. Αυτό θα βοηθήσει καλύτερα στην κατανόηση των προσβάσεων πεζών και οχημάτων, και ίσως στην έγκαιρη επισήμανση, μικροπαρεμβάσεων, εάν χρειαστεί.

 Παρακαλούμε την ενημέρωσή μας, για κάθε εξέλιξη. 
Με εκτίμηση


Ο Πρόεδρος του Δ.Σ	 		Ο Γενικός Γραμματέας

Γρεβενίτης Βασίλης				Γραμματικός Γιώργος




Συνημμ. 1)Τεχνική Περιγραφή
              2)Ανοικτή Ορθογωνική Διατομή τύπου Σ1
             3)Το υπ’ αρ. 04/27-04-17 έγγραφο Συλλόγου για την Κυκλ. Μελέτη του Δήμου

